CELEX: 62015TN0327
Language: sl
Date: 2015-06-02 00:00:00
Title: Zadeva T-327/15: Tožba, vložena 2. junija 2015 – Helenska republika/Komisija

24.8.2015   
            
            
               SL
            
            
               Uradni list Evropske unije
            
            
               C 279/42
            
         Tožba, vložena 2. junija 2015 – Helenska republika/Komisija
   (Zadeva T-327/15)
   (2015/C 279/52)
   Jezik postopka: grščina
   
      Stranki
   
   
      Tožeča stranka: Helenska republika (zastopniki: G. Kanellopoulos, O. Tsirkinidou in A.E. Vasilopoulou)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               Za ničnega razglasi izvedbeni slep Komisije z dne 25. marca 2015 za uporabo finančnega popravka v oddelku EKUJS – Naravnanost usmerjevalnega programa 2000GR061RO021 CCI (Grčija – cilj 1 – Obnova podeželja), v višini 7 2 1 05  592,41 EUR, notificiran pod številko C(2015) 1936 final.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja štiri tožbene razloge.
   
               1.
            
            
               Prvi tožbeni razlog: izpodbijani sklep je brez pravne podlage, saj je bil člen 39 Uredbe (ES) št. 1260/1999 (1), na katerem temelji, razveljavljen v delu, v katerem se nanaša na oddelek EKUJS–Usmerjanje (prvi del prvega tožbenega razloga); v vsakem primeru naj zakonski pogoji za uporabo člena 39 Uredbe št. 1260/1999 od začetka ne bi bili izpolnjeni.
            
         
               2.
            
            
               Drugi tožbeni razlog: podredno, tožeča stranka uveljavlja, da je bil izpodbijani sklep sprejet izven časovnih pristojnosti Komisije (prvi del drugega tožbenega razloga) oziroma prepozno in ob kršitvi bistvenih obličnostnih predpisov in ob kršitvi zahtevka Helenske republike, da poda izjavo in ob kršitvi njenih pravic obrambe (drugi del drugega tožbenega razloga).
            
         
               3.
            
            
               Tretji tožbeni razlog: izpodbijani sklep krši načela pravne varnosti in varstva legitimnih interesov.
            
         
               4.
            
            
               Četrti tožbeni razlog: izpodbijani sklep krši temeljno načelo ne bis in idem, ker je bil z njim naložen večkratni finančni popravek, v vsakem primeru naj bi bil naloženi finančni popravek absolutno nesorazmeren in bi ga bilo treba razglasiti za ničnega.
            
         
      (1)  Uredba (ES) št. 1260/1999 Sveta z dne 21. junija 1999, o splošnih določbah o Strukturnih skladih (UL L 161, 26.6.1999, str. 1).